
	1. Проблем/проблеми за решаване: 
Необходимост от организационно преструктуриране и функционално оптимизиране на администрацията на Министерството на земеделието и храните Кратко опишете проблема/проблемите и причините за неговото/тяхното възникване. По възможност посочете числови стойности.
Проектът на Постановление на Министерския съвет е разработен в съответствие с политиката на Министерския съвет за повишаване ефективността в държавната администрация, оптимизиране на административните структури и подобряване на качеството на провежданите публични политики, като предлаганите с проекта нормативни промени са първият етап от изпълнението на посочената политика на правителството.
В резултат на извършен цялостен и детайлен преглед на функциите, структурата и числеността на персонала в Министерството на земеделието и храните са идентифицирани евентуални проблемни области, свързани с фрагментиране на административни звена, размиване на  отговорности и неоптимално разпределение на човешкия ресурс спрямо реалното натоварване, съответно са очертани мерки за тяхното преодоляване. Установена е необходимост от актуализиране на определените в устройствения правилник функции на отделни административни звена.
Промените, предложени с проекта на Постановление на Министерския съвет са насочени към оптимизиране на организационната структура на министерството, повишаване ефективността на административната дейност, по-ефективно използване на човешките и финансовите ресурси. С проекта се предвижда преструктуриране на административни звена на министерството, намаляване на вътрешните нива на йерархия и оптимизиране на числеността на персонала
На заседанието на Министерския съвет на 15 юли 2026 г. е представен Доклад относно Обща рамка за планиране на административната реформа (първа фаза 2026-2027 г.), в съответствие с която първостепенните разпоредители с бюджет по държавния бюджет да разработят необходимите и реалистични мерки за структурно-функционална консолидация и оптимизация на административните разходи.
Структурата и числеността на персонала в Министерството на земеделието и храните се намалява с 39 щатни бройки, което при настоящия числен състав представлява намаление от 5.84 %. 
В Национална служба за съвети в земеделието числеността се намалява с 5 щатни бройки.
В 28 областни дирекции „Земеделие” числеността се намалява с 86 щатни бройки.
В Българската агенция по безопасност на храните числеността се намалява със 100 щатни бройки.
В Изпълнителна агенция „Сертификационен одит на средствата от европейските земеделски фондове” числеността се намалява с 1 щатна бройка.
В Центъра за оценка на риска по хранителната верига числеността се намалява с 5 щатни бройки.
В Селскостопанската академия числеността се намалява с 253 щатни бройки.
Селскостопанската академия съставя, изпълнява и отчита бюджет като част от консолидираната фискална програма по чл. 13, ал. 4 от Закона за публичните финанси.
Предвид предстоящите структурни реформи в Изпълнителна агенция по горите, Изпълнителна агенция по рибарство и аквакултури, Изпълнителна агенция по лозата и виното, Изпълнителна агенция по селекция и репродукция в животновъдството и Изпълнителна агенция по сортоизпитване, апробация и семеконтрол, щатната численост на съответните администрации ще бъде намалена с последващи актове на Министерския съвет.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблемът не може да се реши в рамките на съществуващата нормативна уредба чрез промяна в организацията на работа.
1.3. Посочете защо действащата нормативна рамка не позволява решаване на проблема/проблемите.
Устройственият правилник на Министерството на земеделието и храните е акт на Министерския съвет и за да се приеме нов се приема постановление. Измененията в други актове на МС и в устройствените правилници на второстепенните разпоредители с бюджет се извършват по същия начин с постановление.
1.4. Посочете задължителните действия, произтичащи от нормативни актове от по-висока степен или актове от правото на ЕС.
Предложените нормативни промени не произтичат от нормативни актове от по-висока степен или актове на правото на Европейския съюз.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Не са извършвани последващи оценки на нормативния акт, както и анализи за изпълнението на политиката.

	2. Цели:
Цел 1: Изграждане на по-ефективна, функционално организирана и устойчива административна структура
Цел 2: Повишаване ефективността на административната дейност
Цел 3: Осигуряване на по-голяма гъвкавост при изпълнение на политиките 

	3. Заинтересовани страни: 
Министерство на финансите
Министерство на земеделието и храните
28 областни дирекции „Земеделие”
Българска агенция по безопасност на храните
Изпълнителна агенция „Сертификационен одит на средствата от европейските земеделски фондове”
Център за оценка на риска по хранителната верига
Национална служба за съвети в земеделието
Селскостопанска академия 
Косвено заинтересовани страни:
Земеделски стопани, юридически и физически лица, юридически лица с нестопанска цел и общини, настоящи и потенциални бенефициенти на мерките за подпомагане администрирани от служителите на министерството, както и потребители на административни услуги, предоставяни от администрацията
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	Вариант 1 „Без действие”:
Описание:
Продължава да се прилага действащият Устройствен правилник на Министерството на земеделието и храните и се запазва съществуващата организационна структура, начинът на разпределение на функциите между отделните административни звена и действащата численост на персонала от 668 щатни бройки, включително и във второстепенните разпоредители с бюджет към министъра на земеделието и храните.
При този вариант на действие няма да се постигне оптимизиране на структурата и числеността на персонала на Министерството на земеделието и храните. В дирекциите ще продължи съществуването на незаети щатни бройки. Това няма да позволи своевременно адаптиране на структурата и кадровия ресурс към актуалните потребности, натовареността и променящия се обхват на изпълняваните функции. Ще останат ограничени възможностите за оптимизиране на числеността и разходите за персонал, както и за насочване на човешки ресурс към приоритетни и нововъзникващи дейности.
Положителни (икономически/социални/екологични) въздействия:
Няма идентифицирани положителни въздействия.
Отрицателни (икономически/социални/екологични) въздействия:
В случай че не се предприемат предвидените промени нямат да бъдат създадени необходимите организационни предпоставки за повишаване на ефективността при разработването и изпълнението на политиките на правителството и за повишаване на производителността на администрацията. Запазването на съществуващата структура на министерството и досегашната численост, включително и във второстепенните разпоредители няма да позволи реализирането на потенциала за намаляване на административните разходи и оптимизиране на разходите за персонал чрез по-ефективно разпределение на човешките ресурси. Липсата на преструктуриране на административни нива ще е пречка за реализиране на пряко намаляване на разходите за персонал.
Специфични въздействия:
Няма идентифицирани
Въздействия върху малките и средните предприятия:
Няма идентифицирано въздействие върху малки и средни предприятия
Административна тежест:
Няма идентифицирана административна тежест. 
Вариант 2 „Приемане на проект на Постановление на Министерския съвет за  приемане на Устройствен правилник на Министерството на земеделието и храните
При този вариант на действие ще се оптимизира и структурата и числеността на персонала в Министерството на земеделието и храните с 37 щатни бройки, което при настоящия числен състав представлява намаление от 5.54 %. Ще бъде постигнато оптимизиране на числеността и вътрешното разпределение на персонала, съобразено с реално изпълняваните функции, натовареността и необходимостта от адекватно кадрово обезпечаване на приоритетните дейности.
Проектът предвижда преструктуриране на администрацията, както следва:
Досегашните дирекции „Човешки ресурси” и „Административно обслужване” се обединяват в дирекция „Човешки ресурси и административно обслужване”;
Наименованието на дирекция „Правни дейности и законодателство на Европейския съюз” се променя на дирекция „Правна”, а наименованието на дирекция „Информационно и комуникационно обслужване на „Информационни и комуникационни технологии“.
[bookmark: _GoBack]Дирекция „Стопански дейности и инвестиции“ престава да съществува като дирекция в Общата администрация, а функциите й преминават в досегашната дирекция „Финанси и управление на собствеността”. Съответно, числеността на персонала става от 25 на 51 щатни бройки.
В досегашната дирекция „Обща политика в областта рибарството” преминават функции от дирекция „Търговски дружества и държавни предприятия”, свързани с разработването на политики и стратегически документи в областта на горското стопанство. В тази връзка новото наименование на дирекцията е „Обща политика в областта на горите и рибарството”.
В дирекция „Пазарни мерки и организации на производители“ се създава нов отдел  който ще предоставя на българските земеделски производители, износители и техните професионални организации актуална и практически приложима информация относно чуждестранните пазари, условията за достъп до тях, митата, правилата за произход и приложимите регулаторни изисквания и ще осигурява публичен достъп до актуална информация относно условията за износ на земеделски и хранителни продукти. Също така ще подпомага разработването и реализирането на участието на Министерството на земеделието и храните в програми и проекти, свързани с развитието на международното търговско и икономическо сътрудничество на двустранна и многостранна основа, и организира и участва в работата на смесени комисии за търговско, икономическо и научно-техническо сътрудничество и смесени работни групи, в областта на земеделието, храните и горите.
Останалите дирекции в министерството запазват досегашните си функции при оптимизиране на работните процеси и щатната численост.
С предлаганите с проекта на постановление на Министерския съвет изменения във функции на дирекции в Министерството на земеделието и храните ще се повиши ефективността на административната дейност, ще се създадат условия за постигне на оптимално използване на човешките ресурси, намаляване на административните разходи и оптимизиране на разходите за персонал. Ще се осигури по-ефективна организация на дейността, функциите и правомощията на структурните звена в администрацията на  министерството в съответствие с действащата нормативна уредба.
С постановлението се изменят и други актове на Министерския съвет:
В Постановление № 125 на Министерския съвет от 2006 г. за приемане на Устройствен правилник на Министерството на земеделието и храните (обн., ДВ, бр. 48 от 2006 г.) в приложението към чл. 2, ал. 3 се правят следните изменения:
1. В т. 2 числото „2 266“ се заменя с „2 166“;
2. В т. 3 числото „38” се заменя с „37”;
3. В т. 7 числото „51” се заменя с „46”;
4. В т. 16 числото „60” се заменя с „55”.
5. В т. 24 числото „1 762” се заменя с „1 676”.
Намалението на числеността в т. 16 с 5 бройки е свързано с Национална служба за съвети в земеделието, чийто правилник се издава от министъра на земеделието и храните и за неговото изменение са предприети необходимите действия.
Намалението на числеността в т. 24 с 86 бройки е свързано с 28 Областни дирекции „Земеделие”, чийто правилник се издава от министъра на земеделието и храните и за неговото изменение са предприети необходимите действия.
В Устройствения правилник на Българската агенция по безопасност на храните, приет с Постановление № 35 на Министерския съвет от 2011 г. (обн., ДВ, бр. 15 от 2011 г.) общата численост се намалява със 100 бройки.
В Устройствения правилник на Изпълнителна агенция „Сертификационен одит на средствата от европейските земеделски фондове”, приет с Постановление № 89 на Министерския съвет от 2016 г. (обн., ДВ, бр. 32 от 2016 г.) на съответните места числото „38” се заменя с „37” или общата численост се намалява с 1 бройка.
В Устройствения правилник на Центъра за оценка на риска по хранителната верига, приет с Постановление № 231 на Министерския съвет от 2016 г. (обн., ДВ, бр. 71 от 2016 г.) предвид, че предходното намаление в числеността от 2025 г. не е отразено с настоящото намаление на числеността с нови 5 бройки общата численост става 46 бройки.
Намаляването на общата численост налага съществуващите дирекция „Оценка на риска по хранителната верига“ и дирекция „Комуникация на риска, обучение и Контактен център"
да се обединят в дирекция „Оценка и комуникация на риска и Контактен център“. В тази връзка в правилника се правят и съответните изменения във функциите по дирекции.
В Устройствения правилник на Селскостопанска академия, приет с Постановление № 151 на Министерския съвет от 2018 г. (обн., ДВ, бр. 63 от 2018 г.) в приложение № 1 към чл. 5, ал. 2 в наименованието числото „2529” се заменя с „2276” или общата численост се намалява с 253 бройки.
За приемане на проекта на акт е необходим допълнителен финансов ресурс по бюджета на Министерство на земеделието и храните за 2026 г. за изплащане на обезщетения на служители, придобили право на пенсия, чиито щат се съкращава. Необходимите допълнителни средства са в размер на 1 216 330 евро, разпределени както следва: 
1.	 Сумата на дължимите обезщетения на основание чл. 106, ал. 3 от ЗДСл/чл. 222, ал. 3 от КТ е в размер на 859 119 евро;
2.	 Сумата за дължимите обезщетение на основание чл. 61, ал. 2 от ЗДСл/чл. 224, ал. 1 от КТ (за неизползван платен годишен отпуск) е в размер на 279 516 евро; 
3.	 Другите дължими обезщетения  са в размер на 77 695 евро.
По разпоредители с бюджет от системата на Министерство на земеделието и храните разпределението на дължимите обезщетения е следното:
1.	 За Централната администрация на МЗХ  средствата са в размер на 284 208 евро и засягат 13 щатни бройки;
2.	 За Областните дирекции „Земеделие“ средствата са в размер на 121 254 евро и засягат 17 щатни бройки;
3.	 За Центъра за оценка на риска по хранителната верига средствата са в размер на 15 442 евро и засягат 2 щатни бройки.
4. За Българската агенция по безопасност на храните средствата са в размер на 795 426 евро и засягат 36 щатни бройки.
Доколкото със Закона за държавния бюджет на Република България за 2026 г. разходите за персонал по бюджета на Министерство на земеделието и храните са намалени с 10% от  01 септември 2026 г., то министерството не разполага с необходимия финансов ресурс за изплащане на дължимите обезщетения на служители, придобили право на пенсия, чиито щат се съкращава.
Предлага се необходимия допълнителен финансов ресурс в размер на 1 216 330 евро да бъде осигурен за сметка на преструктуриране на разходите и/или трансферите по централния бюджет за 2026 г. За целта ще бъде изготвен проект на постановление за осигуряване на допълнителни разходи по бюджета на Министерство на земеделието и храните за 2026 г. на основание чл. 75, ал. 2 от ЗДБРБ за 2026 г.
Предвид предстоящите структурни реформи в Изпълнителна агенция по горите, Изпълнителна агенция по рибарство и аквакултури, Изпълнителна агенция по лозата и виното, Изпълнителна агенция по селекция и репродукция в животновъдството, Изпълнителна агенция по сортоизпитване, апробация и семеконтрол и Българската агенция по безопасност на храните, щатната численост на съответните администрации ще бъде намалена с последващи актове на Министерския съвет.
Положителни (икономически/социални/екологични) въздействия:
Приемането на проекта ще допринесе за по-добро разпределение на отговорностите, повишаване на капацитета на ключови звена и постигане на по-висока степен на институционална гъвкавост. Очаква се повишаване на правната сигурност, предвидимостта и качеството на административното обслужване, както и в укрепване на административния капацитет на министерството.
Намаляване на числеността на персонала ще създаде занапред условия за намаляване на бюджетните разходи и оптимизиране на разходите за персонал. 
Отрицателни (икономически/социални/екологични) въздействия:
Ще е налице отрицателно въздействие върху бюджета през 2026 г. 
За приемане на проекта на акт е необходим допълнителен финансов ресурс по бюджета на Министерство на земеделието и храните за 2026 г. за изплащане на обезщетения на служители, придобили право на пенсия, чиито щат се съкращава. Необходимите допълнителни средства са в размер на 1 216 330 евро.
Доколкото със Закона за държавния бюджет на Република България за 2026 г. разходите за персонал по бюджета на Министерство на земеделието и храните са намалени с 10% от  01 септември 2026 г., то министерството не разполага с необходимия финансов ресурс за изплащане на дължимите обезщетения на служители, придобили право на пенсия, чиито щат се съкращава.
Специфични въздействия:
Не са идентифицирани специфични въздействия.
Въздействия върху малките и средните предприятия:
Няма въздействие върху малки и средни предприятия. 
Административна тежест:
Няма идентифицирана административна тежест.

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
	
	Вариант 1
„Без действие”
	Вариант 2

	Ефективност
	Цел 1: 
	Ниска
	Висока

	
	Цел 2: 
	Ниска
	Висока

	
	Цел 3:
	Ниска
	Висока

	Ефикасност
	Цел 1: 
	Ниска
	Висока 

	
	Цел 2:
	Ниска
	Висока

	
	Цел 3:
	Ниска
	Висока

	Съгласуваност
	Цел 1: 
	Ниска 
	Висока

	
	Цел 2: 
	Ниска
	Висока

	
	Цел 3:
	Ниска
	Висока





	6. Избор на препоръчителен вариант:
В хода на анализа се установи, че изборът на Вариант 2 „Приемане на проект на Постановление на Министерския съвет за приемане на Устройствен правилник на Министерството на земеделието и храните е целесъобразен.
Аргументите за това са свързани със следното: 
Вариант 2 съдържа най-голям потенциал за изпълнение на държавната политика, насочена към оптимизиране на административните структура, повишаване на ефективността на административната дейност и осигуряване на устойчив административен капацитет. 

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):




	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?


1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
Не се създава нов регулаторен режим.
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
Проектът на Постановление не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество
1.6. В случай че се изменят регулаторни режими или административни услуги, посочете промяната.
Не се изменят регулаторни режими или административни услуги.


	6.3. Създават ли се нови регистри от прилагането на препоръчителния вариант (включително по отделните проблеми)?



	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?



	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани.

	7. Консултации:

……………………………………………………………..………………………………
……………………………………………………………………………………………..
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.

Съгласно разпоредбата на чл. 26, ал. 3 от Закона за нормативните актове по проекта на акт ще бъдат проведени обществени консултации като проектът на постановление, докладът към него, частичната предварителна оценка на въздействието и становището на дирекция „Координация и модернизация на администрацията” в Министерския съвет ще бъдат публикувани на Портала за обществени консултации и на интернет страницата на Министерството на земеделието и храните за срок от 30 дни.
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.


	8. Приемането на нормативния акт произтича ли от правото на Европейския съюз?



	9. Изисква ли се извършване на цялостна предварителна оценка на въздействието поради очаквани значителни последици?



	10. Приложения:
Няма

	11. Информационни източници:
Няма

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

